วันแรกผมเจ็บช่วงกลางๆท้อง 2 วันผ่านไปย้ายไปที่ท้องด้านขวาล่าง ไปคลินิก กดดู เจ็บไส้ติ่งแน่นอนครับ แต่บอกเป็นนานเกิน และไม่มีอาการอื่นร่วมเลย ผมเลยอยากรู้ว่า ถ้าเจ็บไส้ติ่งแบบนี้ จะมีโอกาสเป็รอะไรได้บ้างครับ แล้วเร่งด่วนแค่ไหนที่ต้องไปโรงพยาบาล
สวัสดีค่ะ หากมีอาการปวดท้องบริเวณด้านขวาล่าง อาจเกิดจาก1. ลำไส้ส่วนที่อยู่ช่องท้องด้านขวาล่างอักเสบ จากการติดเชื้อที่มากับการทานอาหารหรือน้ำดื่มที่ไม่สะอาด ซึ่งนอกจากจะมีอาการปวดท้องแล้ว มักมีท้องเสีย หรือคลื่นไส้ อาเจียน ร่วมด้วย2.ไส้ติ่งอักเสบ อาการปวดมักเกิดขึ้นอย่างเฉียบพลัน โดยเริ่มที่บริเวณรอบสะดือ ต่อมาย้ายไปปวดที่ท้องด้านล่างขวา อาการปวดจะรุนแรงเรื่อยๆ ภายใน 1-2 วัน และจะมีไข้ร่วมด้วย นอกจากนี้อาจมีท้องเสีย ท้องอืด อาเจียน ปัสสาวะผิดปกติ ร่วมด้วย ดังนั้น หากไม่ได้มีไข้ และอาการไม่ได้รุนแรงขึ้นเรื่อยๆ ก็ไม่น่าเกิดจากไส้ติ่งอักเสบค่ะ3. กล้ามเนื้อบริเวณหน้าท้องบาดเจ็บ เช่น จากการเล่นกีฬา ออกกำลังกาย ซิทอัพ วิดพื้น ยกของหนัก เป็นต้น มักจะมีจุดกดเจ็บที่ชัดเจน โดยจะเจ็บเมื่อกดไม่ลึกมากนัก หรืออาจเจ็บตามท่าทาง4. มีก้อนเนื้องอกในช่องท้อง เช่น ก้อนเนื้องอกของผนังลำไส้ ผนังกระเพาะปัสสาวะ เป็นต้น5. การมีท้องผูก มักทำให้เกิดอาการปวดท้องทั่วๆ หรือปวดบริเวณใดก็ได้ดังนั้น หากไม่ได้มีไข้ และอาการไม่ได้รุนแรงขึ้นเรื่อยๆ ก็ไม่น่าเกิดจากไส้ติ่งอักเสบ อาจสังเกตอาการไปก่อนได้ ในช่วงนี้ ก็ควรงดการออกกำลังกาย การเล่นกีฬาต่างๆ ดื่มน้ำเปล่ามากๆ งดการดื่มชา แกาแฟ และแอลกอฮอล์ ทานอาหารที่ย่อยง่าย เป็นต้น แต่หากมีไข้ และอาการปวดรุนแรงขึ้น ก็ควรรีบไปพบแพทย์โดยเร็ว